**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2019 M. GEGUŽĖS 30 D. SPRENDIMO NR. T2-142 „DĖL KLAIPĖDOS MIESTO SAVIVALDYBĖS TARYBOS VEIKLOS REGLAMENTO KOMISIJOS SUDARYMO“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas atsižvelgiant į gautą Klaipėdos miesto savivaldybės tarybos (toliau – Taryba) narės Juditos Simonavičiūtės prašymą dėl išbraukimo iš Klaipėdos miesto savivaldybės tarybos veiklos reglamento komisijos (toliau – Komisija) sudėties ir gautą Tarybos frakcijos „Klaipėdiečiams“ teikimą į Komisiją deleguoti šios frakcijos pirmininką Arvydą Vaitkų. Teikiamu sprendimo projektu atitinkamai siūloma pakeisti Komisijos sudėtį bei skirti Tarybos narį Arvydą Cesiulį Komisijos pirmininku.

**2.** **Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į gautus Tarybos narių prašymus, nurodytus šio rašto 1 dalyje. Priėmus sprendimo projektą, į Komisijos sudėtį bus įtraukti visų Tarybos frakcijų atstovai.

Projektas parengtas vadovaujantis Vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Klaipėdos miesto savivaldybės tarybos veiklos reglamento komisijos nuostatų 3 punktu.

**3. Kokių rezultatų laukiama.**

Tarybai priėmus šį sprendimą, bus sudaryta naujos sudėties Komisija, apimanti narius iš visų Tarybos frakcijų.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Galimos teigiamos ar neigiamos sprendimo priėmimo pasekmės.**

Neigiamos pasekmės nenumatomos. Teigiamos pasekmės – sudaryta naujos sudėties Klaipėdos miesto savivaldybės tarybos veiklos reglamento komisija, joje užtikrintas atstovavimas visoms Tarybos frakcijoms.

**PRIDEDAMA:**

1. Teisės aktų ištraukos, 1 lapas;

2. Informacija apie atsistatydinimą, delegavimą, 2 lapai.

|  |  |
| --- | --- |
| Klaipėdos miesto savivaldybės meras | Vytautas Grubliauskas |

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

1994 m. liepos 7 d. Nr. I-533

Vilnius

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

6) savivaldybės tarybos komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas;

**18 straipsnis. Nuostatos dėl teisės aktų sustabdymo, panaikinimo, apskundimo**

1. Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Kitų savivaldybės viešojo administravimo subjektų priimtus teisės aktus gali sustabdyti ar panaikinti pagal kompetenciją savivaldybės taryba. Savivaldybės administracijos direktorius ar kiti savivaldybės viešojo administravimo subjektai savo priimtus teisės aktus gali sustabdyti ir juos pakeisti ar panaikinti. Savivaldybės administracijos direktoriaus pavaduotojo pagal kompetenciją priimtus teisės aktus gali sustabdyti ar panaikinti jis pats arba savivaldybės administracijos direktorius.

PATVIRTINTA

Klaipėdos miesto savivaldybės

tarybos 2004 m. gegužės 27 d.

sprendimu Nr. 1-213

**KLAIPĖDOS MIESTO SAVIVALDYBĖS TARYBOS VEIKLOS REGLAMENTO KOMISIJOS NUOSTATAI**

3. Komisija sudaroma laikantis proporcingo daugumos ir mažumos atstovavimo principo. Komisijos nariais taip pat gali būti paskirti Klaipėdos miesto savivaldybės administracijos ir Klaipėdos miesto savivaldybės tarybos ir mero sekretoriato atstovai. Savivaldybės taryba nustato Komisijos narių skaičių, mero teikimu skiria Komisijos pirmininką bei Komisijos narius. Komisija sudaroma Savivaldybės tarybos kadencijos laikotarpiui.